টেলিভিশন মানুষের বিনোদনের একটি বিরাট মাধ্যম। এটি একই সাথে ছবি দেখা ও শব্দ শোনার যন্ত্র। এর পরিচয় নিয়ে তোমাদের খুব বেশি না বললেও চলবে। তবে আগেকার দিনে টেলিভিশনের সংখ্যা ছিলো খুবই কম। এমন ছিলো যে, একটি পুরো এলাকায় একটি মাত্র টেলিভিশন। চ্যানেলও ছিলো হাতেগোনা কয়েকটা। তাও আবার সাদা-কালো। কিন্তু এখন সবার বাড়ি বাড়ি টেলিভিশন এবং চ্যানেলও প্রচুর। তবুও টিভি দেখার মতো সময় কারো নেই। সারাদিন থাকতে হয় বাইরে। কিন্তু দেশের খবর রাখতে হলে তো নির্ভর করতে হয় নিউজ চ্যানেলের ওপর। আবার দেখা গেলো কোন একটা গুরুত্বপূর্ণ খেলা হচ্ছে, অথচ তুমি ঘরের বাইরে। তখন কী করবে? সমস্যা নেই, তুমি তোমার স্মার্টফোন কিংবা ট্যাবে টেলিভিশন দেখতে পারবে। এজন্য অ্যাপস্টোর থেকে ডাউনলোড করে নিতে হবে কোন টেলিভিশন অ্যাপ। আজকে কয়েকটি জনপ্রিয় টেলিভিশন অ্যাপের পরিচয় তুলে ধরবো।